ฟ้าเดียวกัน : ประชาชน 20468646 คน คิดเป็นกี่ % ของการเลือกตั้ง 2 ก.พ. 57
หลักการสำคัญในการนับคะแนนเลือกตั้งคือการนับผู้มาใช้สิทธิเลือกตั้ง มิใช่ผู้มีสิทธิเลือกตั้งการเลือกตั้ง 2 กุมภาพันธ์ 2557 เกิดขึ้นท่ามกลางความขัดแย้งทางการเมืองอันเกิดจากการต่อต้านความพยายามผลักดันร่าง พ.ร.บ.นิรโทษกรรม ของรัฐบาลยิ่งลักษณ์ ชินวัตร จนทำให้รัฐบาลต้องตัดสินใจยุบสภาผู้แทนราษฎรเมื่อวันที่ 9 ธันวาคม 2556แต่การเลือกตั้งครั้งนี้ พรรคประชาธิปัตย์ ในฐานะพรรคอันดับ 2 ได้ บอยคอตเลือกตั้ง ขณะเดียวกันก็มีคนของพรรคประชาธิปัตย์ขับเคลื่อนการเมืองนอกสภาในนาม คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข (กปปส.) เพื่อ ล้ม การเลือกตั้ง 2 กุมภาพันธ์ 2557 ด้วยวิธีการต่าง ๆ ทั้งการใช้ความรุนแรง และใช้กระบวนการ ตุลาการภิวัตน์ ทั้งนี้เพื่อให้เกิดสุญญากาศทางการเมืองให้จงได้โดยหน้าฉาก พรรคประชาธิปัตย์ และ กปปส. พยายามชูเลือก การปฏิรูปก่อนเลือกตั้ง เป็นข้ออ้างในการ มีการล้มล้างการเลือกตั้ง รวมทั้งรณรงค์ให้คนที่เชื่อแนวทางตน ไม่ไปเลือกตั้ง ขณะที่คนที่ไม่เห็นด้วยกับ พรรคประชาธิปัตย์ และ กปปส. ก็รณรงค์ให้ไปใช้สิทธิเลือกตั้งเพื่อแสดงตัวตนการเลือกตั้ง 2 กุมภา 2557 เกิดด้วยความทุลักทุเล มีการขัดขางการเลือกตั้งตั้งแต่วันรับสมัคร จนเป็นเห็นให้มีการเสียชีวิต ความรุนแรงในการขัดขวางการลงคะแนนเสียงเลือกตั้งล่วงหน้า การปิดหน่วยเลือกตั้ง การขโมยบัตรเลือกตั้ง ฯลฯการเลือกตั้ง 2 กุมภา 2557 จึงมิใช่การเลือกตั้งเพื่อสรรหาผู้มากำหนดทิศทางการบริหารประเทศเท่านั้นแต่การเลือกตั้ง 2 กุมภา 2557 เป็นการ ลงประชามติ สำหรับผู้ที่ต้องการการเลือกตั้งเพราะคิดว่าเป็นหนทางสันติในการแก้ปัญหาทางการเมือง ด้วยการออกมาเลือกตั้ง กับผู้ที่ไม่เชื่อในแนวทางดังกล่าวว่าจะแก้ปัญหาได้ จนทำให้ต้องขัดขวางทุกวิถีทางแต่กระนั้นก็ยังมีผู้มาใช้สิทธิ 20468646 คน จากผู้มีสิทธิเลือกตั้งทั้งหมด 44649742 คน คิดเป็น 45.84 %ของจำนวนผู้มีสิทธิเลือกตั้ง ทั้งนี้ก็ต้องบันทึกไว้ด้วยว่า มีหน่วยเลือกตั้ง 94454 หน่วย เปิดได้ 84325 คิดเป็น 89.28 % หรือมีหน่วยเลือกตั้งอีก 10.72 % ที่ถูกปิดโดย กปปส.มีความพยายามจากผู้ที่ต้องการล้มการเลือกตั้งบอกว่า ผู้มาใช้สิทธิเลือกตั้ง 20468646 คน เป็นเพียง 45.84 % ของผู้มีสิทธิเลือกตั้ง มิได้เป็นเสียงส่วนใหญ่แท้จริงแล้วเป็นการพยายามบิดผันตัวเลข เพื่อที่จะเข้าขางฝ่ายตนโดยแท้ไม่เคยมีการเลือกตั้งระดับประเทศครั้งไหนในโลกที่เป็นประชาธิปไตย ที่มีประชาชนมาใช้สิทธ์ 100 %การเลือกตั้ง 5 ครั้งหลังสุดของประเทศไทยประกฏดังนี้ผู้มีสิทธิเลือกตั้งทั้งหมด 46921682 คนผู้มาใช้สิทธิ 34707186คิดเป็น 75.03%ผู้มีสิทธิเลือกตั้งทั้งหมด 44002593 คนผู้มาใช้สิทธิ 32792246 คนคิดเป็น 74.52%ผู้มีสิทธิเลือกตั้งทั้งหมด 44909562 คนผู้มาใช้สิทธิ 29088209 คนคิดเป็น 64.77%ผู้มีสิทธิเลือกตั้งทั้งหมด 44572101ผู้มาใช้สิทธิ 32341330 คนคิดเป็น 72.56 %ผู้มีสิทธิเลือกตั้งทั้ง 42759001 คนมาใช้สิทธิ 29904940 คนคิดเป็น 69.94 %จะเห็นว่าอัตราเฉลี่ยของผู้ใช้สิทธิเลือกตั้ง ในรอบ 10 ปี (2544-2554) คือ 71.36 %และถ้าใช้จำนวนดังกล่าวมามาเทียบกับจำนวนผู้มีสิทธิเลือกตั้ง 2 กุมภาพันธ์ 2557 จำนวน 44649742 คน แล้วก็จะเทียบได้กับ 31862055 คนเมื่อเทียบกับผู้มาใช้สิทธิจริงในการเลือกตั้ง 2 กุมภาพันธ์ 2557 จำนวน 20468646 คน ก็จะมีอัตราส่วนถึง 64.24 % โดยไม่ต้องรวมกับหน่วยการเลือกตั้งอีก 10129 หน่วย จาก 94454 หน่วย หรือ10.72 % ที่ถูกขัดขวางการเลือกตั้ง และผู้สนับสนุน กปปส. ที่ไม่ไปใช้สิทธิ รวมทั้งผู้ที่เชื่อในแนวทางของพรรคประชาธิปัตย์และกปปส. ที่ปฏิเสธการเลือกตั้งครั้งนี้
หลักการสำคัญในการนับคะแนนเลือกตั้งคือการนับผู้มาใช้สิทธิเลือกตั้ง มิใช่ผู้มีสิทธิเลือกตั้ง การเลือกตั้ง 2 กุมภาพันธ์ 2557
การเลือกตั้ง,การเลือกตั้ง 2 ก.พ. 57,ผู้มาใช้สิทธิเลือกตั้ง,ผู้มีสิทธิเลือกตั้ง